Komission asetus (ETY) N:o 2235/92, annettu 31 päivänä heinäkuuta 1992, Kanariansaarten tuoreiden maitotuotteiden kulutustuen soveltamista koskevista yksityiskohtaisista säännöistä



Virallinen lehti nro L 218 , 01/08/1992 s. 0105 - 0106

Suomenk. erityispainos Alue 3 Nide 44 s. 0071

Ruotsink. erityispainos Alue 3 Nide 44 s. 0071



KOMISSION ASETUS (ETY) N:o 2235/92, annettu 31 päivänä heinäkuuta 1992, Kanariansaarten tuoreiden maitotuotteiden kulutustuen soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92(1) ja erityisesti sen 11 artiklan, ottaa huomioon yhteisessä maatalouspolitiikassa sovellettavista laskentayksiköistä ja muuntokursseista 11 päivänä kesäkuuta 1985 annetun neuvoston asetuksen (ETY) N:o 1676/85(2), sellaisena kuin se on viimeksi muutettuna asetuksella (ETY) N:o 2205/90(3), ja erityisesti sen 12 artiklan, sekä katsoo, että edellä tarkoitetussa asetuksessa säädetään tuen myöntämisestä Kanariansaarilla valmistettujen tuoreiden lehmänmaitotuotteiden kulutukseen ihmisravinnoksi Kanariansaarten kulutustarpeisiin; tuen saamiseksi edellytetään saadun edun tosiasiallista heijastumista kuluttajalle kuluttajahintojen nousun välttämiseksi, paikallisesti valmistettujen tuoreiden maitotuotteiden kulutuksen tukemiseksi on välttämätöntä säätää tietyistä yksityiskohtaisista säännöistä kyseisen toimenpiteen soveltamisesta, mukaan lukien maitotuotemäärät, jotka voivat saada tukea, hallintoviranomaisille olisi annettava tarvittavat keinot sen välttämiseksi, ettei poiketa kyseisen tuen tarkoituksista, jotka ovat paikallisesti valmistettujen tuoreiden lehmänmaitotuotteiden säännöllinen myynti paikallisilla markkinoilla sekä myönnetyn edun tosiasiallinen heijastuminen kuluttajalle, kansallisten viranomaisten on aloitettava tarkastustoimenpiteet tukijärjestelmän asianmukaisen toiminnan valvomiseksi; olisi säädettävä komissiolle määräajoin toimitettavista tiedonannoista, asetuksessa (ETY) N:o 1601/92 perustettu järjestelmä tuli voimaan 1 päivänä heinäkuuta 1992; yksityiskohtaisten sääntöjen sen soveltamisesta on tultava voimaan samana päivänä, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1 Neuvoston asetuksen (ETY) N:o 1601/92 11 artiklassa säädettyä tukea maksetaan Kanariansaarilla valmistettujen tuoreiden lehmänmaitotuotteiden kulutukseen ihmisravinnoksi enintään 44 000 tonnille lehmän täysmaitoa 12 kuukauden ajanjaksona. 2 Tuki on 7 ecua 100 kilogrammaa liitteessä esitettyjen eri tuotteiden valmistukseen käytettyä täysmaitoa kohden. Tuki muunnetaan kansalliseksi valuutaksi tukihakemuksen jättökuukauden ensimmäisenä päivänä sovellettavan maatalouden muuntokurssin avulla. 3 Tässä asetuksessa `täysmaidolla` tarkoitetaan yhdestä tai useammasta lehmästä lypsämällä saatua tuotetta, jonka koostumusta ei ole muutettu lypsämisen jälkeen. 2 artikla 1 Tukea myönnetään sellaisen meijerin kirjallisesta pyynnöstä, joka sitoutuu: a) pitämään kirjanpitoa, josta ilmenevät erityisesti kunkin maitotuotteen määrät sekä näihin tuotteisiin käytetyt maitomäärät; b) kyseisen jäsenvaltion määrittämiin tarkastustoimenpiteisiin erityisesti kirjanpidon tarkastuksen ja kyseisten tuotteiden laadun valvonnan osalta. 2 Tukihakemus on laadittava jäsenvaltion toimivaltaisen viranomaisen määräämälle lomakkeelle ja siinä on oltava vähintään seuraavat tiedot: - kussakin tuotteessa käytetyt maitomäärät tuoteluokittain, - meijerin nimi ja osoite, - vastaava tuen määrä. 3 artikla 1 Espanjan on toteutettava kaikki aiheelliset toimenpiteet ja erityisesti tarkastustoimenpiteet sen takaamiseksi, että: a) tukea myönnetään ainoastaan 1 artiklassa ilmoitetuille Kanariansaarilla sellaisenaan ihmisravinnoksi kulutettaviksi tarkoitetuille maitotuotteille; b) tuesta saatava etu heijastuu kuluttajalle lopullisessa vähittäismyyntihinnassa. 2 Espanjan on annettava komissiolle tiedoksi 1 kohdassa tarkoitetut toimenpiteet kolmen kuukauden kuluessa tämän asetuksen voimaantulosta. 4 artikla 1 Edellä 2 artiklan 1 kohdan nojalla toteutettavista tarkastustoimenpiteistä on laadittava kertomus, jossa täsmennetään: - tarkastuspäivä, - tarkastuspaikka, - saadut tulokset. 2 Toimivaltaisten viranomaisten on ilmoitettava laiminlyönneistä komissiolle neljän viikon määräajan kuluessa. 5 artikla Jos myönnetystä tuesta saatava etu ei heijastu kuluttajalle, Espanjan toimivaltaiset viranomaiset: - perivät takaisin myönnetyn tuen kokonaan tai osittain, - voivat rajoittaa tai keskeyttää väliaikaisesti tai lopullisesti oikeuden tukeen velvoitteiden noudattamatta jättämisen vakavuuden mukaan. 6 artikla Espanjan on annettava komissiolle tiedoksi viimeistään kunkin kuukauden viimeisenä päivänä seuraavat edellistä kuukautta koskevat tiedot: - määrät, joille tukea on haettu, - määrät, joille tukea on myönnetty. 7 artikla Tämä asetus tulee voimaan sitä päivää seuraavana päivänä, jona se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1992. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä heinäkuuta 1992. Komission puolesta Ray MAC SHARRY Komission jäsen (1) EYVL N:o L 173, 27.6.1992, s. 13 (2) EYVL N:o L 164, 24.6.1985, s. 1 (3) EYVL N:o L 201, 31.7.1990, s. 9 LIITE Luettelo tuotteista, jotka voivat saada asetuksen (ETY) N:o 1601/92 11 artiklan 1 kohdassa tarkoitettua yhteisön tukea 1 Raakamaito 2 Täysmaito, pastöroitu 3 Kerma 4 Täysmaidosta valmistettu jogurtti 5 Tuorejuustot, joiden kuiva-aineen rasvapitoisuus on vähintään 40 %.